钦定古今图书集成/方舆汇编/职方典/第1534卷 > 黎平府山川考 通志
## 钦定古今图书集成/方舆汇编/职方典/第1534卷 > 黎平府山川考 通志

本府

五龙山　在府城中。东南支有五二水夹流，中为黄龙山，即府治。又名“腾蛟。”

锦屏山　：在府治后。崒嵂如屏，旁列二凤山，为一郡之镇。

万福山　：在府城东二里。山多奇石。

宝带山　：在府城南二里。

南泉山　在府城南，多古松如虬。

太湖山　：在府城东五里。

太平山　：在府城南八十里。夜中恒见有光如灯。

天府山　：在府治东六十里。

八舟山　在八舟司。石立如人，又名“仙人崖。” 龙洞山　在洪州司。潭水清冷，西为莲花池。程岩山　在亮寨司。状如覆釜，旁皆石顶多土，居人岁时相率来游。

东茶山　在欧阳司。溪水潆洄其下。

龙标山　在龙里司。唐王昌龄谪龙标尉，即此。巴龙山　在府城东南九十里。

龙见山　：在府城东一百里。相传昔有龙见于此。

宝唐山　：在府城西北一百二十里。

四寨山　：在府城西南一百二十里。

铜关铁寨山　在潭溪长官司西南。其山高峻，上颇平广，可容千人，三面俱险，惟南可登。磨盘山　在潭溪长官司西北。上有石如磨，遇旱击之则雨。

大岩山　在西山阳洞长官司北。

西山　在大岩山西南

天有山　：在大岩山东。

石流山　在湖耳长官司东三十里。飞泉迸出，乱石如流。

九牛山　在石流山东十里。

六叠山　在新化长官司西十五里，盘回六叠至顶。

石门山　在府城东十里。上有石如门。

太湖山　：在府城东十里。

笔架山　：在府城南五里。

丑家山　在府城东南二十里。苗贼巢穴也。跕坡山　在府城南四十里。

天井山　：在府城西南四十里。

挂榜山　：在府城东北五十里。

森嘉坡山　，去挂榜山五十里。

白山　去森嘉坡山五十里，皆苗贼出没之处。天桥山　在潭溪西北二十里，又名湾寨山。石崖山　在洪州司东二十里。

都莫山　在洪州司南一十里。

特洞山　在洪州司西南五十里。

洒洞山　在洪州司下有泉曰“洒洞泉” ，亦名“神泉。”

罗丹山　在亮寨司西

龙池山　在亮寨司西。皆高胜。

邦寨山　在欧阳司西七里。

吴塞山　在邦塞山西

银赖山　在三郎司南十里，旧有银赖洞。砦。苗沙山　在三郎司西，容江之水出焉。亦曰“苗沙洞。”

高韦山　在三郎司南三十里。

高镜山　在三郎司东七十里。

摩天岭　在府城东北

高峰岭　在西山阳洞长官司西。

“白云岩　” 在湖耳司。

铜鼓崖　在府城东北二十里。有洞高大如屋，深远可三里，中有溪水横流。

石崖　在潭溪司东。四壁峭绝，中容二百馀人。罗团洞　在府城东北十五里。洞门宽广，旁有磴如床，可容二百馀人。

响水洞　在湖耳司西八里。水自洞中出，冲激有声。

龙洞　在洪州泊里司小山下。洞内广深一里许，旁有龙潭，祷雨辄应。

福禄江　源在苗地，至府西境为古州江。东至永从县，南合彩江，为福禄江。又东合大岩江，为“南江” ，流入广西柳州界。

潭洞江　在洪州泊里，长官司治东。

新化江　源在府城西，为三十里江，北流为八舟江，又东北为新化江，又西北合于清水江。清水江　源自生苗地，东至赤溪两江口合新化江。

洪州江　在洪州司，昔有龙见。

容江　在曹滴司

宝带江　：在府城西南三里。源出石井山下之庄家潭，东北流绕宝带山。

大岩江　在西山阳洞司南。源出大岩山，南流入于福禄江。

九曲河　在府城北

敛村溪　：在府城东六十里。

甯溪　在府城东。源出丑家山，北流入敛村溪。潭溪　：在洪州司。

上黄溪　在洪州司东南，源出洒洞山。

高镜溪　在三郎司东。源出高镜山，流入新化江。

高韦溪　在三郎司东。源出高韦山，流入新化江。

朗溪　在湖耳司东。源出石流山，亦名“变溪。” 东茶溪　在欧阳司东北。源出东茶山，流亮寨界。

清泉　在湖耳长官司治西南。两石相向，中有泉穴，深不可测，遇旱祷雨有应。

神鱼井　在府城南，井有五色鱼，不恒见。莲花池　在洪州泊里，司龙洞西。

永从县

《云洞山　》：“洞最幽奇” ，

上皮林山　在县南。有皮林洞，高敞宽广，可容数百人。

下皮林山　去上皮林山二里，又名过化山。石壁上题“过化” 二字，笔墨奇异，苗人岁用石灰填之，否则病目。

冲口山　在县南三十里。

老荒山　在县西十里。深林掩映，蓊翳蔽天，土人避兵处。

大力山　在县南一里许。其势奔腾朝县。塘防山　在县南十里。孤山雄峙，苗所出入之咽喉，故设塘防之。

标瑞山　在县西南六十五里。石人布列，石马奔腾，亦奇观也。

龙图山　：与标瑞山相近。蜿蜒奋迅，有群龙趋海之势。

江头山　在县西五里

鹿背山　：在江头山西南二十里。出奇禽佳竹、秀卉甘泉。

笔架山　在县东五十里。三峰特立，如笔架然。楚王山　，在铜鼓卫东三里。旧《志》云：卫城四面皆高山，可以屯兵。其东曰楚王山，有楚王川垒，明初征蛮时所筑。

登高岭　在县治后。凭高远眺，诸峰罗列，一水澄泓。

桂花坪　在县南四里

滑石坡　在县南十五里。石磴绵延，滑不留足。昔有仙人饮水于上，掌膝之印，至今存焉。仙鹅磴　在下皮林山西南。孤峰特起，四面石壁如削。中开一坪，可容数千人。

管团洞　，在县西南二十里，其势壁立。洞在半山中，有雕鸟，春栖其上生子，冬去之。

洒洞　在下皮林山南十里，可容百馀人。万育江　在县河口，水势汹涌，怪石参差。双江口　去县一里许，三溪相合，源有二，一出鹿背山，一出老荒山，合流而下。

荷花塘　在县南二里